Paramedicii sosiți la fața locului nu au putut face nimic pentru tânără.
"Astăzi, 31 mai 2024, polițiști din cadrul Direcției Generale de Poliție a Municipiului București – Secția 23 Poliție au fost sesizați, cu privire la precipitarea unei persoane, de la etajul unui imobil, situat în Sectorul 3.
Deplasându-se cu operativitate la fața locului, polițiștii au constatat că aspectele sesizate se confirmă, în cauză fiind identificată o femeie, în vârstă de 33 de ani.
De asemenea echipajele de prim-ajutor, sosite la adresă, au constatat decesul acesteia.
La acest moment, activitățile sunt în dinamică.
Cercetările sunt efectuate de către Parchetul de pe lângă Tribunalul București, împreună cu Serviciul Omoruri - DGPMB, în vederea stabilirii împrejurărilor în care s-a produs evenimentul, precum și dispunerea măsurilor legale care se impun", a transmis Poliția Capitalei.
Trupul neînsuflețit va fi transportat la Institutul Național de Medicină Legală, în vederea efectuării necropsiei.